मुख्यमंत्री ने कहा कि अभी एक बैंक कर्मचारी की हत्या के बारें में जिक्र किया गया. उसकी पूरी तहकीकात कर ली गई है, तुरंत गिरफ्तारी होगी. कोई भी नहीं बचेगा. आपको सुरक्षित रखने में हमलोग किसी भी प्रकार की कोताही नहीं बरतेंगे. उन्होंने कहा कि ग्राहक सेवा केन्द्र के द्वारा धांधली की शिकायत अक्सर मिलती है. हम चाहेंगे कि ग्राहक सेवा केन्द्र का ठीक से गठन हो, इसमें काम करने वाले लोगों की जानकारी प्रशासन को भी दी जाये ताकि उनका फीडबैक प्रशासन भी पता कर सके और वे फर्जीवाड़ा नहीं पर पाये. सरकार द्वारा दी जाने वाली राशि जो बैंकों के माध्यम से जनता को मिलती है, अगर कोई गड़बड़ी होती है तो जनता सरकार को सीधा जिम्मेदार मानती है, जबकि गड़बड़ी बैंकवालों के द्वारा होती है. इन सब चीजों पर भी आप लोगों को चर्चा करनी चाहिये.